text: Tom Petty - dagen derpå 
  13 juni 2012 kl. 12.19
  Horsens Folkeblad: Smuk debut for Fængslet - Frygt for dårlig akustik blev manet i jorden
  Tom Petty And The Heartbreakers sørgede i aftes for, at den tidligere
  fængselsgård fik en smuk debut som koncertsted. Stort set levede gården op til forventningerne, og den frygt, man på forhånd kunne
  have omkring bl.a. akustikken, viste sig heldigvis ikke at holde til mødet med virkeligheden. Det skriver Horsens Folkeblad efter koncerten tirsdag aften.
  
  Aldrig foruroligende 
  "Med 5.000 indenfor blev starten lempelig. Uden vanskeligheder kunne man finde en plads med udsyn til scenen, og trængslen forekom
  aldrig foruroligende.
  Om det samme gælder, når den fulde kapacitet på 10.000-12.000 udnyttes, må kommende koncerter vise."
  